AS ดิ้นหนีตาย! เร่งเพิ่มทุน 100 ลบ. หวังต่อลมหายใจรอบใหม่
AS ดิ้นหนีตาย! เร่งเพิ่มทุน 100 ลบ. หวังต่อลมหายใจรอบใหม่
11 ต.ค. 2559

นายปราโมทย์ สุดจิตพร กรรมการ บริษัท เอเชียซอฟท์ คอร์ปอเรชั่น จำกัด (มหาชน) หรือ AS เปิดเผยว่า คณะกรรมการบริษัทมีมติอนุมัติเรื่องการปรับโครงสร้างบริษัทย่อย ทั้งในประเทศไทยและต่างประเทศ มีมติอนุมัติให้บริษัทเพิ่มทุนจดทะเบียนจากทุนจดทะเบียนเดิม 307,407,762 บาท ทุนจดทะเบียนชำระแล้ว 307,407,762 บาท ให้เป็นทุนจดทะเบียน 409,877,016 บาท
โดยการออกหุ้นสามัญเพิ่มทุนใหม่เป็นจานวนไม่เกิน 102,469,254 หุ้น มูลค่าที่ตราไว้หุ้นละ 1.00 บาท เพื่อใช้เป็นเงินทุนหมุนเวียนในธุรกิจบริษัท และมีมติให้จัดสรรหุ้นเพิ่มทุนไม่เกินจำนวน 102,469,254 หุ้น เสนอขายให้แก่ผู้ถือหุ้นเดิมตามสัดส่วนการถือหุ้น (Right Offering) โดยจะออกและเสนอขายในคราวเดียวกันทั้งจานวน หรือเป็นคราวๆ ไป ในอัตราส่วน 3 หุ้นสามัญเดิม ต่อ 1 หุ้นสามัญใหม่ (ในกรณีที่มีเศษของหุ้นจากการคำนวณ ให้ตัดเศษหุ้นนั้นทิ้ง) ในราคาเสนอขาย 1 บาทต่อหุ้นเงินที่ได้รับจากการเพิ่มทุนครั้งนี้ บริษัทจะนำไปใช้เป็นเงินทุนหมุนเวียนของบริษัทเพื่อเพิ่มสภาพคล่องทางการเงินของบริษัท
ทั้งนี้การเพิ่มทุนดังกล่าวถือเป็นการต่อลมหายใจของ AS รอบใหม่ก็ว่าได้ เพราะเมื่อสังเกตในช่วง 2 ปีที่ผ่านมาบริษัทประสบปัญหาขาดทุนอย่างมากโดยปี 57 ขาดทุนสุทธิ 390.68 ล้านาท ส่วนปี 58 ขาดทุนสุทธิ 475.15 ล้านบาท และ 6 เดือนแรกปีนี้ ขาดทุนสุทธิ 90 ล้านบาท ขณะที่ส่วนผู้ถือหุ้นลดลงอย่างต่อเนื่องโดยปี 57 อยู่ที่724.91 ล้านบาท ส่วนปี 58 อยู่ที่ 224 ล้านบาท และ 6 เดือนปีนี้อยู่ที่ 133.96 ล้านบาท ตรงนี้น่าจะเป็นเหตุเร่งให้บริษัทต้องเพิ่มทุนอีกครั้ง   
                